coepen ende bewijsen sal Item es noch bevorwert ende ondersproeke
dat de voirscr wynne den voirs arnde alle jae sijne tmijn duende
doen hueden en herden sal ii verkene gelijc den zijnen sonder
anden cost en laste dair mede te hebben Item es vorweerde
dat de voirg wynne alle jae zijnen tmijn duerende leven
sal xxiii mandelen stroes den voirscr arnde ome zijn beesten
dair mede te vueden en te houden Ende dmest dair af
comende sal de voirscr arnt den voirg wynne laten volgen
om op de lande vanden voirs hove met den anden meste
te vueren slants meesten profijte Item es vorwerde en
ondersproken dat de voirg wynne jairlix den voirscr
tmijn duerede den voirg arnde halen sal met zijne wagen
en perden zijne wijn hoey en alle zijn berringen soe wair
dat dat geboen sal Ende dat vuere en leveren int
voirscr hoff te libbeke It es ondersproeken dat de voirs
arnt ende de wynne een halfentijde vande voirsc tmie
sceide selen moegen op dat hen gelieft Ende die ghene
die alsoe scheiden wilt moet den anden een jair te
voen cundigen It sal de voirs wynne den voirs arnden
sijn coren comen uut zijnre helcht van allen den vruchte
soe wanneer die gedorssche selen wezen levere te loven
te dieste oft taerschot dairt hem best genuege ende
gelieve sal alle jae den voirg tmijn duende It es
noch bevorwert ende ondersproeken oft alsoe geboerde dat
de voirs arnt int hoft niet en bleef woenende dat
dan de selve wynne den derssche die des voirscr arnts
cost
coren uut dersschen sal den mont gheve en anders met
dair voir hij hebbe sal alle de crynsen vanden coerne des
voirscr arnts comende It sal de voirscr wynne des
voirscr arnts knape alsmen sijn coren toechte bynden en
inne vuere sal den mont cost gheven als de voirscr
arnt int voirg hoff niet en woent ende niet eer
Item want de voirscr wynne de lande hier nae bescr
gemest vynt te sijne aencomen wel ende loflic Te